Quantitas substantiae
Quantitas substantiae (n notata) est dimensio chemica quae numerum rerum elementarium (e.g., atomorum vel molecularum vel iontum) in quadam materie metitur. Aliquando etiam appellatur quantitas chemica et numerus molium. In Systemate Internationali Unitatum, quantitas substantiae est mensio primaria, et eius unitas est moles, cui congruunt NA elementa (ubi NA est constans Avogadriana(en)(d)). Idcirco quantitas cuiuscumque substantiae aestimatur n = Ntot⁄NA molium, ubi Ntot est numerus omnium elementorum in substantia inventorum. Species exemptae materiei notatur subscripta; e.g., quantitas natrii chloridi (NaCl) scribitur nNaCl. Secundum reformationem unitatum primariarum systematis metrici anni 2019(en)(d), constanti Avogadrianae exacte congruunt 6.02214076×1023 mol−1.